2178 
melyek feladata a bortermelési és forgalmi viszonyokat az idézett t.-czikk 
szempontjából figyelemmel kisérni, az elkövetett kihágások kiderítésé- 
nél a hatóságok segítségére lenni ; a budapesti és kolozsvári állandó 
borvizsgáló szakértő bizottságok a borok szakértői megvizsgálására és 
véleményadására hivatottak, a m. kir. vegykisérleti állomások a borok 
vegyi vizsgálatát teljesítik. 
V. Gyümölcsészet és kertészet előmozdítására szolgáló 
intézmények. 
M. kir. gyümölcsészeti és fatenyésztési biztos Budapesten (Föld- 
mivelésügyi ministeri palota) az ország gyümölcsfatenyésztését irányítja, 
a gyümölcsfatenyésztés terjedését és a gyümölcsértékesítést előmozdítja. 
M. kir. kertészeti tanintézet Budapesten, három éves kertész- 
képző tanfolyamon nagyobb kertészetek önálló vezetésére hivatott 
egyéneknek a kertészet összes ágaiban teljes kiképzést nyujt; a ker- 
tészsegédek egy éves tanfolyamán három évi gyakorlattal bíró kertész- 
segédek képeztetnek; időszaki tanfolyamai: gyümölcstenyésztési, 
konyhakertészeti, gyümölcsértékesítési, útmesterek és útkaparók, nép- 
iskolai tanítók tanfolyama. 
M. kir. kertészmunkásképző tanfolyamok Lőcsén, Tordán, 
Nagy-Bocskón, Baján fiatal, katonai szolgálatnak eleget tett, vagy az 
alól fölmentett földmívesekből szőlőmunkások kiképzésére szolgálnak. 
VI. Az erdészeti érdekek előmozdítására szolgáló 
intézmények. 
Kir, erdőfelügyelőségek : Budapesten, Pozsonyban, Turócz- 
Szent-Mártonban, Beszterczebányán, JMiskolczon, Kassán, Ungvá- 
ron, Máramaros-Szigeten, Debreczenben, Nagy- Váradon, Kolozs- 
várott, Marosvásárhelyen, Brassóban, Nagy-Szebenben, Déván, 
Temesvárott, Szegeden, Pécsett, Győrött, Szombathelyen, Fiuméban 
az erdőtörvény és az erdőgazdasági érdekek előmozdítása érdekében 
tett intézkedések végrehajtására hivatottak. 
Kopár területek beerdősítésének előmozdítására az állami cse- 
metekertekből erdei facsemeték ingyen osztlatnak ki ; állami támogatás 
nélkül foganatosított, sikerült erdősítések jutalmaztatnak. 
M. kir. erdészeti akadémia Selmeczbányán erdőtisztekké képez 
ki érettségit telt egyéneket három éves tanfolyamon. 
